paragraph_text: Čandragupta je okupio plaćeničku vojsku, osigurao podršku naroda, zbacio s vlasti dinastiju Nanda i osnovao vlastitu dinastiju u današnjem Biharu. Poslije smrti Aleksandra Velikog (323. pr. Kr.), osvojio je Pendžab (oko 322. pr. Kr.). Svoj sustav vlasti zasnivao je na sustavu vlasti perzijske dinastije Ahemenida. Umro je od posljedica gladovanja, koje je započeo u znak solidarnosti sa svojim narodom tijekom razdoblja nestašica hrane.